Շտետտին (վարչական շրջան)

Շտետտին (Շտետտինյան շրջան) (գերմ.՝ Regierungsbezirk Stettin), վարչական շրջան, երկրորդ մակարդակի վարչատարածքային միավոր Պրուսիայում։ Գոյություն է ունեցել 1808-1945 թվականներին։ Հանդիսացել է Պոմերանիա նահանգի շրջաններից մեկը։ Վարչական կենտրոնը եղել է քաղաք Շտետտինը (ներկայումս լեհական քաղաք  Շչեցին)։ Այսօր նախկին շրջանի տարածքի մեծ մասը պատկանում է Լեհաստանին, արևմտյան մասը տեղակայված է Մեկլենբուրգ—Արևմտյան Պոմերանիա դաշնային նահանգում։


== Դիրք ==
Շրջանը հյուսիսից ողողվում է Բալթիկ ծովով, արևելքում եզերվում է Պոմերանիա նահանգին պատկանող Քյոսլին և Շտրալզունդ շրջաններով, հարավում` Բրանդենբուրգ նահանգի Ֆրանկֆուրտ և Պոտսդամ շրջաններով, արևմուտքում` Մեկլենբուրգ-Շվերին և Մեկլենբուրգ-Շտրելից ինքնիշխան պետություններով։ 1937 թվականի ապրիլի 1-ից շրջանն ունեցել է էքսկլավ Մեկլենբուրգ Շվերինում` Ցետտամին, որը Երրորդ Ռեյխի անցկացրած վարչական բարեփոխումների ընթացքում միացվել է Մեկլենբուրգին։ Շտետտին շրջանին են պատկանել նաև Բալթիկ ծովում գտնվող կղզիներից Ուզեդոմը, Վոլինը և այլն։


== Պատմություն ==

Շտետտինյան շրջանն ի սկզբանե ձևավորվել էր 1808 թվականին։ Վերահաստատվել է 1815 թվականի ապրիլի 30-ին՝ վարչական բարեփոխումների ընթացքում։ 1820 թվականին տարածքում եղել են տասներկու գյուղական (Անկլամ, Կամմին, Դեմմին, Գրայֆենբերգ, Գրայֆենհագեն, Նաուգարդ, Պյուրից, Ռանդով, Ռեգենվալդե, Զաթցիգ, Իկկերմյունդե, Ուզեդոմ Վոլին) և մեկ քաղաքային շրջաններ (Շտետտին)։ Վերջինս 1826 թվականին օտարվել և միացվել է Ռանդով շրջանին, սակայն 1857 թվականին կրկին առանձնացվել է։
1945 թվականից հետո նախկին Շտետտին շրջանի տարածքը՝ տեղակայված Արևելյան Պոմերանիայում, ամբողջությամբ անցել է Լեհաստանի հսկողության տակ՝ Շչեցինյան վոյեվոդության տեսքով, որը հետագայում Լեհաստանում անցկացված բարեփոխումների արդյունքում օտարվել է և այսօր համապատասխանում է Արևմտյան Պոմորյան վոյեվոդությանը։ Արևմտյան Պոմերանիայում տեղակայված Շտետտին շրջանը (հիմնականում նախկին Շտրալզունդ շրջանը) գտնվում է Գերմանիայի Մեկլենբուրգ-Արևմտյան Պոմերանիա, դաշնային նահանգում։


== Վարչական բաժանում ==

Քաղաքային շրջաններ
քաղաքային շրջան Շտետտին
քաղաքային շրջան Շտարգարդ
քաղաքային շրջան Շտրալզունդ
քաղաքային շրջան ԳրայֆսվալդԳյուղական շրջաններ
Անկլամ շրջան, վարչական կենտրոն` Անկլամ
Կամմին շրջան, վարչական կենտրոն` Կամմին
Դեմմին շրջան, վարչական կենտրոն` Դեմմին
Գրայֆենհագեն շրջան, վարչական կենտրոն` Գրայֆենհագեն
Նաուգարդ շրջան, վարչական կենտրոն -Նաուգարդ
Պյուրից շրջան, վարչական կենտրոն` Պյուրից
Ռանդով շրջան, վարչական կենտրոն` Շտետտին
Զատցիգ շրջան, վարչական կենտրոն` Շտարգարդ
Իկկերմյունդե շրջան, վարչական կենտրոն` Իկկերմյունդե
Ուզեդոմ-Վոլին շրջան, վարչական կենտրոն` Սվինեմյունդե
Գրայֆենբերգ շրջան, վարչական կենտրոն` Գրայֆենբերգ
Ռեգենվալդե շրջան, վարչական կենտրոն` Ռեգենվալդե
Գրայֆսվալդ շրջան, վարչական կենտրոն` Գրայֆսվալդ
Ֆրանց-Բարտ շրջան, վարչական կենտրոն` Բարտ
Գրիմմեն շրջան, վարչական կենտրոն` Գրիմմեն
Ռյուգեն շրջան, վարչական կենտրոն` Բերգեն-աուֆ-Ռյուգեն


== Տարածք և բնակչություն ==
1820 թվականին Շտետտին շրջանի բնակչությունը կազմում էր 352 497 մարդ։ 1850 թվականին այնտեղ ապրում էր 571 406 բնակիչ։
շրջանի տարածքը և բնակչությունը 1900 և 1925 թվականներին, ինչպես նաև 1937 թվականի մայիսի 17-ից 1941 թվականի հունվարի 1-ը ընկած ժամանակահատվածում։


== Ծանոթագրություններ ==


== Արտաքին հղումներ ==
HGIS Germany: Regierungsbezirk Stettin(գերմ.)
Hinterpommern: Regierungsbezirk Stettin Archived 2020-02-24 at the Wayback Machine.(գերմ.)
Territoriale Veränderungen in Deutschland: Regierungsbezirk Stettin(գերմ.)